Μεχντί Αμπέντ
Ο **Μεχντί Αμπέντ** (γεννημένος στις 6 Αυγούστου 1992) είναι Αλγερινός ποδοσφαιριστής ο οποίος αγωνίζεται ως μέσος στη Κορ Φακκάν.

Προσωπική Ζωή
-------------

Ο Αμπέντ γεννήθηκε στο Μοντρέιγ της Γαλλίας. Η οικογένειά του κατάγεται από το Άιν Τεμουσέντ της Αλγερίας.

Συλλογική Καριέρα
-----------------

### ΡΚ Λανς

Ο Αμπέντ εντάχθηκε στη ΡΚ Λανς το 2003, όπου και αποτέλεσε μέλος των τμημάτων υποδομής του συλλόγου για διάστημα οκτώ ετών προτού αποχωρίσει με προορισμό τη Νιούκασλ Γιουνάιτεντ.

### Νιούκασλ Γιουνάιτεντ

Ο Αμπέντ μεταγράφηκε στη Νιούκασλ Γιουνάιτεντ στις 25 Μαΐου, πέρασε από ιατρικές εξετάσεις, και λίγο αργότερα υπέγραψε συμβόλαιο πενταετούς διάρκειας στο Σαιντ Τζέιμς Παρκ. Στη συνέχεια, δήλωσε:

"Μετά από οχτώ φανταστικά χρόνια στη Λανς, είχα την αίσθηση ότι παρέμενα στάσιμος. Ήθελα να αλλάξω περιβάλλον. Δεν φοβάμαι που φεύγω στο εξωτερικό, καθώς έχω επισκεφτεί αρκετές φορές το μέρος, ενώ ξεναγήθηκα στις προπονητικές εγκαταστάσεις του συλλόγου την προηγούμενη βδομάδα. Επίσης, προπονήθηκα με τη δεύτερη ομάδα του συλλόγου. Οι διοικούντες τον σύλλογο μου ανέφεραν τα σχέδιά τους και ότι θα βασιστούν πάνω μου για την επόμενη σεζόν. Από την πλευρά μου, θα δώσω τον καλύτερό μου εαυτό ώστε να βελτιωθώ αγωνιζόμενος στην Πρέμιερ Λιγκ. Έχω ήδη έρθει σε επαφή με τον Σεΐκ Τιοτέ, ο οποίος και με ενθάρρυνε να απαντήσω θετικά στην πρόταση που μου έγινε".
Ο Αμπέντ πραγματοποίησε το ντεμπούτο του με τη Νιούκασλ Γιουνάιτεντ σε μια φιλική αναμέτρηση προετοιμασίας απέναντι στην Ντάρλινγκτον, η οποία σημαδεύτηκε από την εισβολή φιλάθλου στον αγωνιστικό χώρο που προκάλεσε τη δεκάλεπτη καθυστέρησή της. Στις 20 Σεπτεμβρίου 2011, ο Αμπέιντ πραγματοποίησε το επίσημο ντεμπούτο του με την ομάδα, ξεκινώντας ως βασικός απέναντι στη Νότιγχαμ Φόρεστ σε αναμέτρηση για τον τρίτο γύρο του Λιγκ Καπ Αγγλίας της σεζόν 2011-12. Ο Αμπέιντ πέτυχε το πρώτο του τέρμα με τα χρώματα της Νιούκαστλ στις 21 Ιουλίου 2012, σε μια ισοπαλία με σκορ 1-1 απέναντι στην τουρκική Φενερμπαχτσέ.

Στις 31 Ιανουαρίου 2013 παραχωρήθηκε ως δανεικός στη σκωτσέζικη Σαιντ-Τζόνστοουν ως το τέλος της σεζόν.

Στις 30 Ιουλίου 2013 υπέγραψε συμβόλαιο μονοετούς διάρκειας ως δανεικός με τον Παναθηναϊκό, ενώ την επόμενη χρονιά επέστρεψε στη Νιούκαστλ. Το καλοκαίρι του 2015 υπέγραψε τριετές συμβόλαιο με τον Παναθηναϊκό ως κανονική μεταγραφή από τη Νιούκαστλ.

Διεθνής Καριέρα
---------------

Το 2009, ο Αμπέντ ήταν μέλος της Εθνικής Γαλλίας U-17 που έλαβε μέρος στο Ευρωπαϊκό Πρωτάθλημα Ποδοσφαίρου U-17 του 2009 που διεξήχθη στη Γερμανία. Αγωνίστηκε και στις τρεις αναμετρήσεις που έδωσε η Γαλλία για τη φάση των ομίλων της διοργάνωσης, ξεκινώντας ως βασικός σε δύο εξ αυτών. Έχει αγωνιστεί επίσης με τις ηλικιακές κατηγορίες U-16 και U-18 της Γαλλίας.

Τον Σεπτέμβριο του 2011, ο Αμπέντ δήλωσε ότι σκεφτόταν σοβαρά το ενδεχόμενο να επιλέξει να εκπροσωπεί την Αλγερία με την ηλικιακή κατηγορία U-23 level. Στις 30 Σεπτεμβρίου 2011, η αθλητική εφημερίδα *Le Buteur* ανέφερε ότι ο Αμπέιντ είχε έρθει σε επικοινωνία με τον προπονητή της Εθνικής Αλγερίας U-23, Ατζεντίν Άιτ Τζουντί και επιβεβαίωσε ότι θα εντασσόταν στην ομάδα ενόψει προετοιμασίας που θα λάμβανε χώρα τον Οκτώβριο. Στις 8 Οκτωβρίου 2011, πραγματοποίησε το ανεπίσημο ντεμπούτο του με την ομάδα, ξεκινώντας ως βασικός σε φιλική αναμέτρηση απέναντι στην ΟΣΜ Αλζέ. Στις 13 Νοεμβρίου 2011, πραγματοποίησε το επίσημο ντεμπούτο του ξεκινώντας ως βασικός στη νικηφόρα αναμέτρηση με σκορ 2-0 απέναντι στη Νότια Αφρική. Στις 16 Νοεμβρίου 2011, κλήθηκε ως μέλος της ομάδας της Αλγερίας που θα λάμβανε μέρος στο Αφρικάνικο Κύπελλο Εθνών U-23 του 2011 που διεξήχθη στο Μαρόκο.

Στατιστικά Καριέρας
-------------------

### Σύλλογος

*Τελευταία ενημέρωση: 24 Μαΐου 2013*

| Επίδοση Ομάδας | Πρωτάθλημα | Κύπελλο | Λιγκ Καπ | Διασυλλογικό | Σύνολο |
| --- | --- | --- | --- | --- | --- |
| Σεζόν | Σύλλογος | Πρωτάθλημα | Συμμ | Γκολ | Συμμ | Γκολ | Συμμ | Γκολ | Συμμ | Γκολ | Συμμ | Γκολ |
|
| Γαλλία | Πρωτάθλημα | Κύπελλο Γαλλίας | Λιγκ Καπ Γαλλίας | Ευρώπη | Σύνολο |
| 2008–09 | ΡΚ Λανς Β΄ | CFA, Όμιλος Α΄ | 0 | 0 | 0 | 0 | 0 | 0 | 0 | 0 | 0 | 0 |
| 2009–10 | 8 | 0 | 0 | 0 | 0 | 0 | 0 | 0 | 8 | 0 |
| 2010–11 | 11 | 3 | 0 | 0 | 0 | 0 | 0 | 0 | 11 | 3 |
|
| Αγγλία | Πρωτάθλημα | FA Cup | League Cup | Ευρώπη | Σύνολο |
| 2011–12 | Νιούκασλ Γιουνάιτεντ | Πρέμιερ Λιγκ | 0 | 0 | 1 | 0 | 1 | 0 | 0 | 0 | 2 | 0 |
| 2012–13 | 0 | 0 | 1 | 0 | 0 | 0 | 2 | 0 | 3 | 0 |
|
| Σκωτία | Πρωτάθλημα | Κύπελλο Σκωτίας | Λιγκ Καπ Σκωτίας | Ευρώπη | Σύνολο |
| 2012–13 | Σαιντ-Τζόνστοουν | Πρέμιερ Λιγκ Σκωτίας | 12 | 0 | 1 | 0 | 0 | 0 | 0 | 0 | 13 | 0 |
|
| Σύνολο | Γαλλία | 19 | 3 | 0 | 0 | 0 | 0 | 0 | 0 | 19 | 3 |
| Αγγλία | 0 | 0 | 2 | 0 | 1 | 0 | 2 | 0 | 5 | 0 |
| Σκωτία | 12 | 0 | 1 | 0 | 0 | 0 | 0 | 0 | 13 | 0 |
| Σύνολο Καριέρας | **31** | **3** | **3** | **0** | **1** | **0** | **2** | **0** | **37** | **3** |

Παραπομπές
----------

1. 1 2  Mehdi Abeid won't be put off his Carling Cup chance Αρχειοθετήθηκε 2012-10-02 στο Wayback Machine.; JournalLive.co.uk, 20 September 2011.
2. 1 2  Mehdi Abeid; FootballDatabase.eu, 27 September 2011.
3. ↑  *Sky Sports*. .
4. ↑  Marhsall, Anthony (15 Ιουλίου 2011). «Darlington 0 Newcastle 2». Newcastle United FC. Ανακτήθηκε στις 15 Ιουλίου 2011.
5. ↑  Marhsall, Anthony (20 Σεπτεμβρίου 2011). «Forest 3 Newcastle 4 (After Extra-Time)». Newcastle United FC. Αρχειοθετήθηκε από το πρωτότυπο στις 4 Οκτωβρίου 2012. Ανακτήθηκε στις 22 Ιουλίου 2012.
6. ↑  Marhsall, Anthony (21 Ιουλίου 2012). «Newcastle 1 Fenerbahce 1». Newcastle United FC. Ανακτήθηκε στις 22 Ιουλίου 2012.
7. ↑  «St Johnstone: Loan deals for duo as Kevin Moon leaves». BBC Sport. 31 Ιανουαρίου 2013. Ανακτήθηκε στις 31 Ιανουαρίου 2013.
8. ↑  EN olympique : Abeid convoqué Αρχειοθετήθηκε 2011-10-02 στο Wayback Machine.; Le Buteur, 30 September 2011.
9. ↑  E.N. U23 : match nul des Olympiques contre l'USM Alger; DZFoot.com, October 8, 2011.
10. ↑  EN U23 : Algérie 2-0 Afrique du Sud (amical) Αρχειοθετήθηκε 2012-01-16 στο Wayback Machine.; DZFoot, November 13, 2011.
11. ↑  EN U23 : Les 21 joueurs sélectionnés; DZFoot, November 16, 2011.
12. ↑  «Mehdi Abeid». Soccerbase. Ανακτήθηκε στις 22 Σεπτεμβρίου 2011.

Εξωτερικοί σύνδεσμοι
--------------------

* Προφίλ Αρχειοθετήθηκε 2016-01-13 στο Wayback Machine. στην επίσημη ιστοσελίδα της Νιούκασλ Γιουνάιτεντ